Álvaro García Ortiz

Álvaro García Ortiz, nado en Lumbrales (Salamanca) o 16 de decembro de 1967, é un xurista español, fiscal do Tribunal Supremo. Foi fiscal xeral do Estado desde 2022 ata 2025. Anteriormente, foi fiscal xefe da Secretaría Técnica da Fiscalía Xeral.

 Traxectoria 
Licenciado en Dereito pola Universidade de Valladolid, García Ortiz incorporouse á Fiscalía en 1998, sendo destinado na Fiscalía de Maó, en Menorca. En 2002 trasladouse á Fiscalía da Área de Santiago de Compostela. En 2004 converteuse en fiscal especialista en medio ambiente na Fiscalía do Tribunal Superior de Xustiza de Galicia. Durante este período asumiu a acusación pública no Caso Prestige en 2005.

O 20 de novembro de 2025, o Tribunal Supremo declarouno culpable por un delito de revelación de segredos. A sentenza, que se publicou con posterioridade ó fallo, adoptouse con cinco votos a favor e dous en contra dos sete maxistrados que formaron o tribunal.

O 24 de novembro solicitou o seu cesamento formal ao Goberno.

 Notas 

Categoría:Nados en 1967
Categoría:Fiscais de Galicia
Categoría:Nados na provincia de Salamanca
Categoría:Alumnos da Universidade de Valladolid
Categoría:Fiscais
Categoría:Fiscais xerais do Estado (España)